‘เอสพีซีจี’ได้เฮ!เร่งปลดหนี้ลุยโต
SPCG เร่งแปลงวอร์แรนต์เร็วขึ้นเกือบ 2 ปี นำเงิน 280 ล้าน คืนหนี้แบงก์ หนุนฐานะแกร่ง
11 มิ.ย. 2556

SPCG เร่งแปลงวอร์แรนต์เร็วขึ้นเกือบ 2 ปี นำเงิน 280 ล้าน คืนหนี้แบงก์ หนุนฐานะแกร่ง
น.ส.วันดี กุญชรยาคง กรรมการผู้จัดการใหญ่ บริษัท เอสพีซีจี (SPCG) เปิดเผยว่า ที่ประชุมคณะกรรมการบริษัทมีมติอนุมัติให้บริษัทเปลี่ยนแปลงระยะเวลาในการแปลงสภาพใบสำคัญแสดงสิทธิ (วอร์แรนต์) หรือ SPCGW1 จำนวน 279.99 ล้านหน่วย เร็วขึ้นเป็นภายในปีนี้ จากเดิมที่จะแปลงครั้งเดียวในวันที่ 2 มี.ค. 2558
ทั้งนี้ SPCGw1 กำหนดอัตราการใช้สิทธิ 1 วอร์แรนต์ต่อ 1 หุ้นสามัญ ราคาใช้สิทธิ 1 บาท กำหนดใหม่ผู้ถือวอร์แรนต์สามารถใช้สิทธิแปลงได้ 3 ช่วงเวลา คือวันที่ 2531 ก.ค. 2556 ช่วงที่ 2 วันที่ 2630 ส.ค. 2556 และช่วงที่ 3 ใช้สิทธิระหว่างวันที่ 2430 ก.ย. 2556
การเลื่อนเวลาการใช้สิทธิแปลงวอร์แรนต์เป็นหุ้นเร็วขึ้น จะทำให้บริษัทมีเงินมาประมาณ 280 ล้านบาท ซึ่งจะนำเงินไปคืนหนี้ให้กับธนาคารกสิกรไทย ทำให้โครงสร้างทางการเงินแข็งแกร่งขึ้น สัดส่วนหนี้สินต่อทุนก็จะลดลงมาเหลือ 2 เท่าจาก 3 เท่าเศษ เพื่อทำให้บริษัทมีความสามารถเพิ่มขึ้นในการขยายการลงทุนในโครงการที่น่าสนใจและตามแผนที่บริษัทเตรียมการไว้
นอกจากนี้ หากบริษัทสามารถปลดภาระหนี้สินที่เกิดขึ้นจากการเริ่มทำโครงการ ทำให้ผลดำเนินงานดีขึ้นมากและสามารถนำผลกำไรที่จะเกิดขึ้นมาจ่ายเงินปันผลได้ ซึ่งบริษัทมีนโยบายจ่ายเงินปันผลไม่น้อยกว่า 40% ของกำไรสุทธิ
“บริษัทตัดสินใจเลื่อนการแปลงวอร์แรนต์ขณะนี้ เนื่องจากมีความจำเป็นต้องใช้แหล่งทุนในการพัฒนาโครงการโซลาร์ฟาร์มให้ได้ตามแผนที่วางไว้ คือ 34 โครงการ แต่กำหนดแปลงวอร์แรนต์เดิมปี 2558 นั้น บริษัทพัฒนาโครงการใกล้เสร็จทั้งหมดแล้ว และมีรายได้จากการจำหน่ายไฟฟ้าเข้ามาแล้ว จึงไม่ต้องการใช้เงินจากการแปลงเป็นหุ้นมากนัก”
ปัจจุบันโครงการ 34 โครงการพัฒนามาจนเหลือ 6 โครงการสุดท้าย คือที่ 2934 ซึ่งได้เริ่มดำเนินการแล้ว และอยู่ระหว่างการเข้าทำสัญญาเงินกู้กับธนาคารผู้ให้กู้ คาดว่าจะเซ็นสัญญาเงินกู้ได้ในเดือน มิ.ย.นี้
ด้านราคา SPCGw1 เปิดกระโดดที่ 28.50 บาท รับข่าวการแปลงวอร์แรนต์เป็นหุ้นเร็วกว่ากำหนด แต่มาปิดที่ 26.50 บาท บวก 0.75 บาท หลังจากหุ้น SPCG ปรับตัวลงจาก 31 บาท ตอนเปิดตลาดมาปิดที่ 28.50 บาท ลดลง 1.50 บาท